ודאד איבישביץ'

ודאד איבישביץ' (בבוסנית: Vedad Ibišević; נולד ב-6 באוגוסט 1984) הוא כדורגלן עבר בוסני. במשך למעלה מעשור ערך 83 הופעות במדי נבחרת בוסניה והרצגובינה.

קריירת מועדונים
איבישביץ' נולד בבוסניה והרצגובינה. בגיל 16 עזב עם משפחתו לשווייץ, ושיחק בקבוצת הנוער של באדן. כעבור 10 חודשים בלבד עברה המשפחה לארצות הברית ואיבישביץ' שיחק בליגת התיכונים האמריקאית עבור סנט לואיז ביליקנס, וכבר בעונתו הראשונה הבקיע 18 שערים ובישל 4 שערים ב-22 משחקים, ובשנת  חתם בשיקגו פייר פרמייר. וחיד חלילחודזיץ' מאמן פריז סן-ז'רמן צפה באיבישביץ' והתרשם ממנו ובקיץ  איבישביץ' עבר לפריז.

אחרי שלא זכה לדקות משחק בפריז, הושאל בינואר  לדיז'ון ובסיום העונה חתם בדיז'ון לשנתיים. במאי , חתם ל-3 שנים באלמניה אאכן וב-12 ביולי 2007 עבר להופנהיים. בסיום עונתו הראשונה עלה עם המועדון לראשונה בתולדותיו לבונדסליגה. את עונת  פתח כאשר הבקיע את שני השערים הראשונים אי פעם בבונדסליגה בניצחון 0–3 נגד אנרג'י קוטבוס. באוקטובר  נבחר לשחקן החודש בבונדסליגה. אחרי 17 משחקים הוא הבקיע 18 שערים ובישל 7 והיה מלך השערים של הליגה. ב-14 בינואר 2009, במהלך חופשת החורף של הבונדסליגה, איבישביץ' קרע את הרצועה הצולבת במשחק אימון מול המבורג בספרד והוא סיים את העונה.

בתחילת עונת  חזר לשחק. במחזור ה-8 כבש את שערו הראשון באותה עונה נגד הרטה ברלין. בקיץ , האריך את חוזהו בהופנהיים. ב-3 שנים נוספות. ב-25 בינואר 2012, איבישביץ' עבר לשטוטגרט. ב-11 בפברואר 2012 הוא הבקיע את שער הבכורה שלו בניצחון 0–5 נגד הרטה ברלין. ב-16 במרץ 2012 הבקיע צמד בניצחון 1–2 נגד הופנהיים קבוצתו לשעבר. ב-29 בספטמבר 2012, הבקיע את שער הבכורה שלו לעונת  כעבור דקה אחת בלבד בניצחון 0–2 נגד נירנברג. ב-8 בדצמבר 2012 איבישביץ' הבקיע את השלושער הראשון שלו עבור שטוטגרט בניצחון 1–3 נגד שאלקה 04. ב-9 בפברואר 2014 איבישביץ' הושעה ל-5 משחקים לאחר שהכה את ז'אן-אינגוור קלסן-בראקר שחקנה של אאוגסבורג.

ב-29 באוגוסט 2015 הושאל איבישביץ' להרטה ברלין. ב-30 באוגוסט 2015 חתם באופן קבוע בקבוצה.

ב-3 בספטמבר 2020 חתם איבישביץ' בשאלקה 04 לעונה אחת. שאלקה התירה את חוזהו לאחר 4 הופעות ו-0 שערים בקבוצה ב-31 בדצמבר 2020.

קריירה בינלאומית
ב-24 במרץ 2007, הוא ערך את הופעת הבכורה שלו בנבחרת בוסניה והרצגובינה במסגרת מוקדמות יורו 2008 נגד . ב-13 באוקטובר 2007 הבקיע איבישביץ' את שער הבכורה שלו בנבחרת בהפסד 2–3 נגד . ב-7 בספטמבר 2012, הבקיע שלושער בניצחון 1–8 נגד  במסגרת מוקדמות מונדיאל 2014. איבישביץ' הפך לשחקן חשוב בנבחרת והיה שותף להעפלה של הנבחרת למונדיאל 2014 לראשונה בתולדותיה, ואף נכלל בסגל הנבחרת לקראת הטורניר. ב-15 ביוני 2014, איבישביץ' הבקיע את השער הראשון של בוסניה אי פעם בטורניר גביע העולם, בהפסד 1–2 נגד  במרקנה. במוקדמות יורו 2016 כבש איבישביץ' שני שערים והגיע עם נבחרתו למקום השלישי בבית, המוביל לשלב ההצלבה, אולם הנבחרת הודחה לאחר הפסד בסיכום שני משחקים מול נבחרת אירלנד.

קישורים חיצוניים

כדורגלנים בוסנים
חלוצי כדורגל בוסנים
כדורגלני פריז סן-ז'רמן
כדורגלני דיז'ון
כדורגלני אלמניה אאכן
כדורגלני הופנהיים
כדורגלני שטוטגרט
כדורגלני הרטה ברלין
כדורגלני שאלקה 04
כדורגלני נבחרת בוסניה והרצגובינה
כדורגלני מונדיאל 2014
אמריקאים ממוצא בוסני
ספורטאים זרים בצרפת
ספורטאים בוסנים בגרמניה
בוסנים שנולדו ב-1984